Նոր իշխանութիւնները, որոնք համաժողովրդային յեղափոխութեան առաջնորդներն են, ունին քաղաքական յստակ օրակարգ՝ անողոք պայքար կոռուպցիայի դէմ, յանցագործներու արդար պատիժ, անկախ արդարադատութիւն, և վերջապէս բայց ոչ վերջինը՝ օրէնսդրական փոփոխութիւններով՝ խորհրդարանական ազատ և արդար ընտրութիւններ։ Յստակ է, որ քաղաքական այս օրակարգը կը վայելէ Հայաստանի ժողովուրդին և նոյնիսկ Սփիւռքի հայութեան մեծամասնութեան նեցուկը։